## PROJEKTI PËR NXITJEN DHE SHFRYTËZIMIN E MUNDËSIVE PËR SIGURINË E UJËRAVE NË KOSOVË (FLOWS)

(P169150)

## Termat e Referencës për Konsulentin Ndërkombëtar të Prokurimit

Sfondi

Qeveria e Kosovës ka aplikuar për një kredi në vlerë prej 40 milionë eurosh nga Asociacioni Ndërkombëtar për Zhvillim (IDA), për të financuar Projektin për Nxitjen dhe Shfrytëzimin e Mundësive për Sigurinë e Ujit në Kosovë (FLOW). Ministria e Mjedisit dhe Planifikimit Hapësinor (MMPH) ka përgjegjësinë e përgjithshme për Projektin dhe është përgjegjëse për zbatimin e Projektit përmes Njësisë së saj për Zbatimin e Projektit (NJZP). Këto Terma të Referencës shërbejnë për të përcaktuar përgjegjësitë, detyrat dhe kualifikimet e kërkuara për një Konsulent Ndërkombëtar të Prokurimit të nevojshëm për të mbështetur NJZP-në e MMPH-së për 24 muajt e parë të zbatimit të Projektit.

**Projekti**

Objektivi i Projektit është të forcohet kapaciteti kombëtar për menaxhimin e burimeve ujore të Kosovës për sigurinë e ujit, dhe në zonat e zgjedhura të pellgut ujor, të përmirësohen praktikat dhe shërbimet e integruara të menaxhimit të tokës dhe burimeve ujore, në mënyrë reziliente.

Kjo do të arrihet përmes dy komponentëve kryesorë: (1) masat e transformimit, dhe (ii) Investimet Katalitike dhe Reagimi ndaj Emergjencave. Projekti do të zbatojë si investimet specifike të pellgut ujor, ashtu edhe planifikimin kombëtar të investimeve. Ai përfshin një numër aktivitetesh dhe zbaton investime që tregojnë gatishmëri dhe janë prova të konceptit dhe/ose ofrojnë mundësi për të nxjerrë mësime. Projekti do të dizajnohet në mënyrë fleksibile për t’u përshtatur me prioritetet që dalin nga procesi i planifikimit të pellgut ujor dhe për të mbështetur sigurinë e përgjithshme të ujit, përshtatjen ndaj ndryshimeve klimatike dhe përgatitjen e investimeve për investime të ardhshme programore dhe në shkallë më të gjerë. Përmes financimit të targetuar dhe të integruar të granteve dhe nën-projekte do të mbështeten një numër aktivitetesh ndaj të cilave qasja më e mirë është përmes iniciativave të shoqërisë civile dhe të sektorit privat (një numër aktivitetesh në lidhje me agro-mjedisin, pellgun ujëmbledhës, kursimin e ujit, pyllëzimet, përmirësimet e efiçiencës së ujitjes, turizmin)

Objektivi

Objektivi i shërbimeve nga Eksperti Ndërkombëtar i Prokurimit është të ndihmojë NJZP-në e MMPH-së në ndërmarrjen e aktiviteteve dhe procedurave për prokurimin e mallrave, punimeve dhe shërbimeve sipas Marrëveshjes së Grantit të Kredisë dhe Rregullores së zbatueshme të Bankës Botërore për Prokurim “Prokurimi në Financimin e Projekteve të Investimeve, për Mallra, Punime, Shërbime Jo-Konsulente dhe Shërbime të Konsulencës”, korrik 2016, e rishikuar në nëntor 2017 dhe gusht 2018 (Rregulloret e Prokurimit) për 24 muajt e parë të Projektit.

**Fushëveprimi i punës**

Eksperti Ndërkombëtar i Prokurimit do të ndihmojë, ndërlidhë dhe koordinojë nga afër me të gjithë përfituesit e projektit për përgatitjen e dokumentacionit të prokurimit dhe do të raportojë tek Menaxheri i Projektit i NJZP-së në MMPH. Përgjegjësitë specifike do të përfshijnë sa vijon:

* Siguron që prokurimi i mallrave, punimeve dhe shërbimeve është në përputhje me Rregulloren e Prokurimit për të gjitha artikujt dhe aktivitetet e financuara në kuadër të projekteve, duke përdorur Dokumentet Standarde të Prokurimit/Ofertimit të Bankës Botërore (“DSP/DSO”). Kjo detyrë do të përfshijë, pa u kufizuar vetëm në sa më poshtë:
* Përgatitja dhe publikimi i njoftimeve të prokurimit për çdo kategori të prokurimit (mallra, punime, shërbime të konsulencës);
* Hartimi i Dokumenteve të Ofertimit dhe Kërkesave për Propozime dhe sipas nevojës, dorëzimi për shqyrtim paraprak nga Banka Botërore;
* Përgatitja e listës së ngushtë dhe raportit të listës së ngushtë dhe sipas nevojës, dorëzimi për shqyrtim paraprak nga Banka Botërore;
* Pjesëmarrja në negociatat e kontratave për shërbimet e konsulencës, duke siguruar dhe ofruar udhëzime për grupin e negociatave për temat që mund të negociohen;
* Asistimi i NJZP-së të MMPH-së dhe agjencive përkatëse zbatuese në përgatitjen e të gjithë dokumentacionit të nevojshëm për hapjen e ofertave, vlerësimin dhe dhënien e kontratave;
* Përditësimi i Planit të Prokurimit, përfshirë në STEP;
* Përgatitja e korrespondencës me ofertuesit/konsulentët;
* Reklamimi i dhënies së kontratave siç kërkohet në rregulloret e zbatueshme të Prokurimit të Bankës.
  + Puna me grupet përkatëse teknike punuese për të ndihmuar në përgatitjen e specifikimeve teknike dhe termave të referencës për kontratat që do të prokurohen në kuadër të Projektit në përputhje me metodat e ndryshme të prokurimit.
  + Asistimi i NJZP-së dhe grupeve përkatëse teknike punuese dhe komisioneve të vlerësimit për vlerësimin e propozimeve të marra, në bazë të kritereve të përcaktuara në dokumentet e ofertimit.
  + Sigurimi i përgatitjes së raporteve gjithëpërfshirëse të vlerësimit sipas formave standarde të Bankës Botërore, dhe transmetimi në kohë në Bankën Botërore i Raporteve të Vlerësimit të Ofertave dhe Konsulentëve, për shqyrtim dhe asnjë kundërshtim.
  + Asistimi i NJZP-së për krijimin dhe mirëmbajtjen e sistemit efikas të ndjekjes së prokurimit dhe menaxhimit të kontraktimit (duke shënuar datat e rëndësishme të aprovimit, dhëniet e kontratave, shumat e kontratave etj.) si dhe të një sistemi adekuat të regjistrimit për të siguruar rikuperimin e shpejtë të informacionit të prokurimit nga stafi i projektit, misionet mbikëqyrëse, auditorët etj.
  + Përgatitja dhe dorëzimi tek Menaxheri i Projektit i NJZP-së i raporteve periodike të prokurimit duke përshkruar procedurat e prokurimit për zbatimin e projekteve dhe pajtueshmërinë me skedulin, dhe identifikimi i çështjeve të prokurimit që lindin gjatë zbatimit të projektit dhe zgjidhjet e propozuara.
  + Kontribut në përgatitjen e raporteve tremujore të progresit dhe raporteve vjetore që mbulojnë progresin e aktiviteteve të prokurimit në kuadër të projektit.
  + Konsulenti Ndërkombëtar i Prokurimit do të punojë nga afër me specialistin lokal të prokurimit të punësuar nga NJZP-ja/MMPH-ja, dhe do të sigurojë ndërtimin e kapaciteteve të prokurimit gjatë gjithë kohëzgjatjes së caktimit të tij/saj në këtë departament. Në këtë aspekt, Eksperti Ndërkombëtar i Prokurimit pritet të kryejë trajnime në vendin e punës për specialistin lokal të prokurimit, i cili do ta marrë përsipër dhe do ta kryejë këtë funksion pas vitit të dytë/të tretë të projektit e tutje. Një ndërtim i tillë i kapaciteteve do të kombinohet me një ose dy sesione trajnimi për rregulloret e prokurimit të BB-së.
  + Rishikimi dhe përditësimi i planeve të prokurimit.
  + Asistimi i NJZP-së për kontrollimin dhe certifikimin e faturave (para dorëzimit te llogaritari për pagesë).
  + Nëse koordinatori i NJZP-së e kërkon këtë, Konsulenti Ndërkombëtar i Prokurimit mund të kalojë kohë të kufizuar për ta ndihmuar menaxherin e NJZP-së në të gjitha aktivitetet e projektit që janë të lidhura nga afër me aktivitetet e prokurimit.
  + Konsulenti i prokurimit, së bashku me stafin e NJZP-së, do të përdorin mjetin online STEP (Ndjekja sistematike e shkëmbimeve në prokurim) për të gjitha aktivitetet e projektit, duke përfshirë planin e prokurimit (që do të dorëzohet përmes STEP për asnjë kundërshtim nga Banka), të gjitha dokumentet dhe informacionet e tjera të kërkuara (në fletën përkatëse të të dhënave), siç kërkohet në STEP për secilin aktivitet/kontratë.

**Kualifikimet dhe Përvoja**

* Diplomë e avancuar (Master) në ekonomi, financë, inxhinieri, kontabilitet, juridik, administrim biznesi ose ndonjë disiplinë relevante;
* Të paktën 15 vjet përvojë profesionale në prokurim;
* Të paktën 10 vjet përvojë prokurimi në projekte të financuara nga Banka Botërore, përfshirë përvojë solide në kontrata për mallra (pajisje të TI-së), punime dhe shërbime këshillimi;
* Përvoja në përdorimin e STEP do të konsiderohej avantazh;
* Anglishte e folur dhe shkruar shkëlqyeshëm; dhe
* Shkathtësi kompjuterike, duke përfshirë Word dhe Excel.

**Raportimi**

Specialisti i Prokurimit do të raportojë tek Menaxheri i Projektit i NJZP-së në MMPH.

KOHËZGJATJA DETYRËS

Eksperti Ndërkombëtar i Prokurimit pritet ta kryejë detyrën e tij me kohë të pjesshme për një periudhë prej 24 muajsh punë me kohë të plotë. Niveli i përgjithshëm i përpjekjeve për caktimin vlerësohet 80 ditë pune, nga të cilat 50% pritet të jenë në Prishtinë, dhe pjesa tjetër në zyrën e ekspertit në vendin e tij. NJZP/MMPH do të sigurojë hapësirë zyre dhe internet gjatë qëndrimit të ekspertit në Prishtinë. Pritet që konsulenti të kryejë tetë udhëtime (kthyese) në Prishtinë gjatë caktimit të tij. Plani dhe kalendari i punës do të diskutohen/dakordohen me konsulentin gjatë negociatave për kontratën. Gjithashtu, udhëtimet në Prishtinë do të dakordohen paraprakisht me klientin/NJZP.